《题赵显卿友义卷后》
元代·薛汉

古称燕赵多豪俊，今向燕山得赵君。中岁挂冠心似水，閒时说剑气如云。

埙篪每为家声合，囊橐曾因友谊分。七十长年天所相，名驹汗血更超群。

作者简介：（?—1324）温州永嘉人，字宗海。幼力学，有令誉。以青田教谕，迁诸暨州学正。泰定帝时选充国子助教卒。工诗文，尤善于鉴辨古物。有《宗海集》。